
**אחראי לקידום תעסוקת אנשים עם מוגבלות**   
  
במידה וצו ההרחבה חל על ארגונכם, מוטלת עליכם החובה למנות אחראי לקידום תעסוקת אנשים עם מוגבלות.   
  
**מי יכול לשמש בתפקיד?**   
צו ההרחבה אינו מגדיר מי הגורם בארגון שיש למנותו לתפקיד זה, אולם המלצתנו היא שיהיה זה בעל תפקיד ממחלקת משאבי אנוש (בהיותו הגורם המלווה את העובד לאורך מעגל חייו בארגון).

**על האחראי:**

* לבחון את עמידת הארגון ביעד שנקבע להעסקת עובדים עם מוגבלות
* ללוות את כל היחידות בארגון למימוש היעד בהתאם לנוהל שייקבע
* לעמוד בקשר עם מרכזי התמיכה למעסיקים שמפעיל המטה לשילוב אנשים עם מוגבלות לשם התעדכנות מקצועית והתייעצות
* להתעדכן בכלים ושירותים המוצעים וליישם את אלו הרלוונטיים לארגון
* להוביל את תהליך הלמידה והפקת הלקחים של הארגון
* להוות גורם מייעץ פנים ארגוני לכל היחידות הרלוונטיות בנושא העסקת עובדים עם מוגבלות
* להיות כתובת לפניות של עובדים עם מוגבלות בארגון
* לתעד את הפעולות שהארגון נוקט לצורך עמידה בדרישות צו ההרחבה
* לוודא כי מידע סודי אודות מועמד/עובד עם מוגבלות ייחשף אך ורק רק בפני הגורמים הרלוונטיים בארגון

גם אם צו ההרחבה **אינו** חל על ארגונכם מומלץ למנות **איש קשר למרכזי התמיכה**, אשר ירכז את הצרכים והמאפיינים של ארגונכם. בנוסף, איש הקשר ירכז את המידע המועבר על-ידי מרכזי התמיכה על מנת ליישמו באופן אפקטיבי בצמתים השונים בארגון.



**לקוח מתוך המדריך המלא להעסקת עובדים עם מוגבלות:**

**economy.gov.il/DisabilityEmploymentGuide**